ພວກປະທ້ວງເຂົ້າຍຶດ ກະຊວງການເງິນ ທີ່ບາງກອກ (ສ​ະ​ໄລ​ດ໌)
ພວກປະທ້ວງຕໍ່ຕ້ານລັດຖະບານໄທ ຫຼາຍພັນຄົນ ເຂົ້າຍຶດ ກະຊວງການເງິນ ທີ່ບາງກອກ ແລະຂົ່ມຂູ່ ຈະເຂົ້າຍຶດ ຕຶກລັດຖະບານ ອີກຫຼາຍແຫ່ງ.
ພວກປະທ້ວງຕໍ່ຕ້ານລັດຖະບານໃນໄທ ໄດ້ເຂົ້າຍຶດກະຊວງ ການເງິນໃນບາງກອກແລະຂົ່ມຂູ່ທີ່ຈະເຂົ້າບຸກຖະລົ່ມພວກອາ ຄານຂອງລັດຖະບານຕື່ມອີກ ໃນການເພີ່ມທະວີຄວາມພະຍາ ຍາມຂອງຕົນຂຶ້ນເພື່ອໂຄ່ນລົ້ມລັດຖະບານຂອງນາຍົກລັດຖະ ມຸນຕີຍິ່ງລັກ ຊິນນະວັດ ພວກປະທ້ວງຈຸນຶ່ງໄດ້ບຸກເຂົ້າໄປໃນເດີ່ນຂອງກະຊວງການ ເງິນໃນວັນຈັນມື້ນີ້ ແລ້ວພາກັນບຸກເຂົ້າໄປໃນອາຄານແຫ່ງ ຕ່າງໆ ພວກປະທ້ວງອີກຫຼາຍຈຸ ໄດ້ພາກັນເດີນຂະບວນໄປ ໃນທົ່ວນະຄອນຫຼວງບາງກອກ ໂດຍຍ່າງເຂົ້າໄປໃນອາຄານ ຂອງກົມກອງຕ່າງໆຂອງລັດຖະບານຫຼາຍກວ່າສິບແຫ່ງຮວມ ທັງສະຖານທີ່ຂອງກອງທັບແລະຕຳຫຼວດແລະສະຖານີໂທລະພາບທີ່ໄດ້ຮັບການໜຸນຫຼັງຈາກລັດຖະບານຫຼາຍແຫ່ງ ພວກປະທ້ວງຢາກໃຫ້ທ່ານນາງຍິ່ງລັກລາອອກຈາກຕຳແໜ່ງ ທ່າມກາງການກ່າວອ້າງຕ່າງໆທີ່ວ່າ ອ້າຍຂອງທ່ານນາງທີ່ພວມລີ້ໄພໃນຕ່າງປະເທດ ກໍຄືອະດີດນາຍົກລັດຖະມຸນຕີທັກສິນ ຊິນນະວັດທີ່ຖືກປົດອອກຈາກຕຳແໜ່ງນັ້ນ ເປັນຜູ້ປົກຄອງປະເທດໃນປັດຈຸບັນຢູ່ໃນຫຼັງສາກ ພວກປະທ້ວງທີ່ນິຍົມຝ່າຍລັດຖະບານຫຼາຍພັນຄົນກໍພາກັນທຳການໂຮມຊຸມນຸມເຊັ່ນກັນທີ່ສະໜາມກີລາແຫ່ງນຶ່ງໃນບາງກອກ ແລະໄດ້ໃຫ້ປະຕິຍານວ່າ ຈະບໍ່ພາກັນອອກໜີຈາກສະໜາມກີລາໄປຈົນກວ່າພວກປະທ້ວງຝ່າຍຄ້ານຈະຍຸດຕິການເດີນປະທ້ວງຂອງພວກຕົນ ປະຊາຊົນໄທຫຼາຍຄົນພາກັນຢ້ານກົວວ່າ ການປະທະກັນຢ່າງນອງເລືອດສາມາດເກີດຂຶ້ນໄດ້ລະຫວ່າງສອງກຸ່ມດັ່ງກ່າວ